CMC กางแผนเปิด 9 โครงการใหม่-เพิ่มช่องทางขาย มั่นใจรายได้ปีนี้โตแกร่ง
CMC กางแผนเปิด 9 โครงการใหม่-เพิ่มช่องทางขาย มั่นใจรายได้ปีนี้โตแกร่ง
CMC กางแผนเปิด 9 โครงการใหม่-เพิ่มช่องทางขาย มั่นใจรายได้ปีนี้โตแกร่ง
15 พ.ค. 2562

นายแพทย์วิเชียร แพทยานันท์ ประธานเจ้าหน้าที่บริหาร บริษัท เจ้าพระยามหานคร จำกัด (มหาชน) หรือ CMC เปิดเผยว่า บริษัทฯ รายงานผลประกอบการงบไตรมาส 1/62 ซึ่งบริษัทฯมีรายได้รวม 378.3 ล้านบาท ลดลงจากรายได้รวม 440.4 ล้านบาท เทียบกับช่วงเดียวกันของปีก่อนและมีกำไรขั้นต้นจากการขายอสังหาริมทรัพย์ 154.4 ล้านบาท คิดเป็นอัตรากำไรขั้นต้น 40.8% เพิ่มขึ้นจากอัตรากำไรขั้นต้น 39.5% เมื่อเทียบกับช่วงเดียวกันของปีก่อน และมีกำไรสุทธิ 23 ล้านบาท เทียบกับกำไรสุทธิ 40.9 ล้านบาท ในช่วงเดียวกันของปีที่ผ่านมา โดยผลประกอบการลดลงตามสภาวะเศรษฐกิจในปัจจุบัน.
“ในปีนี้ CMC ตั้งเป้ารายได้เติบโตประมาณ 40-50% โดยมาจากการรับรู้รายได้ของโครงการที่สร้างเสร็จพร้อมอยู่, โครงการใหม่ที่พร้อมจะโอนกรรมสิทธิ์ได้ภายในปีนี้และจากรายได้จากงานรับเหมาก่อสร้าง และอื่นๆ ภายใต้บริษัทย่อย โดยบริษัทฯเตรียมออกแคมเปญการตลาดเพื่อจูงใจและกระตุ้นการรับรู้ต่อแบรนด์ และการขายอย่างต่อเนื่องตลอดทั้งปี รวมถึงการเพิ่มช่องทางการจำหน่ายผ่านกลุ่มผู้แทนขาย เนื่องจากปีนี้ทางบริษัทฯเล็งเห็นโอกาสจากการลงทุนของภาครัฐและเอกชนที่สูงขึ้น”
ด้าน นางสาวอนงค์ลักษณ์ แพทยานันท์ กรรมการผู้จัดการ เปิดเผยว่า ปีนี้เป็นปีที่ท้าทายสำหรับธุรกิจอสังหาริมทรัพย์ อย่างไรก็ดี บริษัทฯเชื่อมั่นว่าในครึ่งปีหลังเศรษฐกิจของไทยจะปรับตัวดีขึ้นหลังจากรัฐบาลใหม่ และเพื่อสร้างการเติบโตอย่างต่อเนื่อง CMC มีแผนที่จะเปิดตัว 9 โครงการใหม่มูลค่ารวมกว่า 10,000 ล้านบาท โดยให้ความสำคัญในการออกแบบที่ทันสมัยและใส่ใจต่อ Function การใช้งานที่ตอบโจทย์ Lifestyle ของกลุ่มลูกค้าเป้าหมายในแต่ละโครงการ
ทั้งนี้ CMC ประสบความสำเร็จในการพัฒนาโครงการที่พักอาศัยโดยเฉพาะที่อยู่อาศัยแนวสูงมากว่า 24 ปี มีการดำเนินการที่ครบวงจรครอบคลุมถึงตั้งแต่ต้นน้ำจนถึงปลายน้ำ คืองานบริหารการก่อสร้าง การผลิตวัสดุและอุปกรณ์ก่อสร้างต่างๆ อาทิ แผ่นอาคารสำเร็จรูปภายนอก เฟรมกระจกและประตูอลูมิเนียมและผนังอาคารภายใน การผลิตเฟอร์นิเจอร์บิลด์อิน และการจัดหาอุปกรณ์เพื่อใช้และสร้างมูลค่าเพิ่มในโครงการ การทำการตลาดและงานขาย การบริหารหลังการขาย และการบริหารอาคาร ทำให้สามารถรักษาอัตรากำไรขั้นต้นในระดับ 40% ตลอด 10 ปีที่ผ่านมา